Ólafía Þórunn og Valdís Þóra saman í liði á EM í golfi - Vísir
Óskar Ófeigur Jónsson skrifar 7. ágúst 2018 15:30
Axel Bóasson (GK), irgir Leifur Hafþórsson (GKG), Ólafía Þórunn Kristinsdóttir (GR) og Valdís Þóra Jónsdóttir. Mynd/Samsett/Golfsamband Íslands
Í ár er keppt um Evrópumeistaratitla í fjölmörgum íþróttagreinum á sama tíma í Glasgow og er golfmótið hluti af þeirri keppni. EM í hjólreiðum, fimleikum, róðri og þríþraut fer fram í Glasgow á þessum tíma einnig. Á sama tíma fer fram EM í frjálsíþróttum í Berlín.
Alls eru sextán þjóðir sem taka þátt í EM í golfi og er hvert lið skipað tveimur leikmönnum. Axel Bóasson (GK) og Birgir Leifur Hafþórsson (GKG) verða saman í liði. Ólafía Þórunn Kristinsdóttir (GR) og Valdís Þóra Jónsdóttir (GL) verða saman í liði.
Ólafía Þórunn segir að hún sé spennt fyrir því að fá tækifæri að leika fyrir Ísland á þessu móti. „Ísland hefur náð frábærum árangri í mörgum íþróttagreinum á heimsvísu að undanförnu. Markmiðið er að koma golfíþróttinni á kortið einnig. Þetta mót lofar góðu, skemmtilegt keppnisfyrirkomulag, og er upphaf að einhverju enn stærra,“ sagði Ólafía Þórunn meðal annars í viðtali við skipuleggjendur mótsins.
Nánar um mótið af heimasíðu Golfsambands Íslands: